Diari Oficial de la Generalitat Valenciana


Sumari del DOGV 5745, del 18-04-2008 (2008/4598)

RESOLUCIÓ de 7 d'abril de 2008, de modificació de la Resolució de 21 de març de 2007, de modificació de la Resolució de 22 de febrer de 2006, de la Direcció General d'Energia, per la qual s'aproven les normes particulars d'Iberdrola Distribución Eléctrica, SAU, per a l'alta tensió (fins a 30 kV), i baixa tensió a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5745

Data del DOGV
:   18-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/4598


Data del document
:   07-04-2008

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * norma
    * infraestructura urbana
    * empresa privada
    * material elèctric
    * subministrament d'energia elèctrica

RESOLUCIÓ de 7 d'abril de 2008, de modificació de la Resolució de 21 de març de 2007, de modificació de la Resolució de 22 de febrer de 2006, de la Direcció General d'Energia, per la qual s'aproven les normes particulars d'Iberdrola Distribución Eléctrica, SAU, per a l'alta tensió (fins a 30 kV), i baixa tensió a la Comunitat Valenciana. [2008/4598]  
Atés que, seguint les directrius previstes en la Llei 54/1997, de 27 de novembre, del Sector Elèctric, s'ha procedit, a través de la Resolució de 22 de febrer de 2006, de la Direcció General d'Energia, a normalitzar les instal·lacions de distribució d'energia, d'acord amb els objectius de seguretat, qualitat, fiabilitat, ús racional de l'energia i de les instal·lacions i protecció del medi ambient, previstos en la dita llei, pertanyents a la mercantil Iberdrola Distribución Eléctrica, SAU, en l'exercici de les competències administratives que els articles 3.3 i 51.2 de la Llei 54/1997, de 27 de novembre, del Sector Elèctric, atorguen a les comunitats autònomes i, en concret les relatives a les normes tècniques i de seguretat de les instal·lacions elèctriques.  
Atés que els articles 45 i 61 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, fan menció als criteris per a la determinació dels drets d'extensió, referents a condicions tècniques i de seguretat establides per l'empresa distribuïdora i aprovades per l'administració competent i sobre l'accés dels consumidors a la xarxa de distribució.  
Una vegada entrades en vigor les esmentades normes particulars per a instal·lacions elèctriques aprovades per la Resolució de 22 de febrer de 2006, vistes les dificultats tècniques existents per al compliment de determinats aspectes previstos en estes normes, i vista la provada efectivitat dels mencionats aspectes a través del contingut establit en l'Orde de 20 de desembre de 1991, del conseller d'Indústria, Comerç i Turisme, per la qual s'autoritza la norma tècnica per a instal·lacions de mitjana i baixa tensió, la vigència de la qual va ser derogada per la Resolució de 22 de febrer de 2006.  
Es considera, en conseqüència, que ha de mantindre's la transitorietat prevista en la Resolució de 21 de març de 2007, en aquelles qüestions estrictament necessàries per al correcte exercici de l'activitat administrativa d'autorització d'instal·lacions de distribució elèctrica.  
Esta Direcció General d'Energia, resol:  
Únic  
Modificar la Resolució d'esta Direcció General d'Energia de 21 de març de 2007, de modificació de la Resolució de 22 de febrer de 2006, per la qual s'aproven les normes particulars d'Iberdrola Distribución Eléctrica, SAU, per a alta tensió (fins a 30 kV) i baixa tensió a la Comunitat Valenciana, i prorrogar el període establit com a transitori en les esmentades resolucions, des de la publicació d'esta resolució en el Diari Oficial de la Comunitat Valenciana, fins a l'establiment definitiu del contingut, mitjançant una resolució d'esta Direcció General d'Energia, de les qüestions descrites a continuació:   
- Utilització del mètode de càlcul i projecte d'instal·lació de presa de terra per a centres de transformació connectats a xarxes de tercera categoria, d'UNESA.  
- Utilització en centres de transformació en edificis per a altres usos, de portes i reixetes metàl·liques a més de les portes i reixetes de polièster reforçat, sempre que aquelles no siguen connectades al sistema de terres del centre de transformació, tal com exigix el mètode de càlcul i projecte d'instal·lació de presa de terra per a centres de transformació connectats a xarxes de tercera categoria, d'UNESA.  
Contra esta resolució, que no posa fi a la via administrativa, es pot interposar recurs d'alçada davant del secretari autonòmic d'Infraestructures i Transport (av. de Blasco Ibáñez 50, 46054 València), en el termini d'un mes, comptador a partir de l'endemà de la seua publicació, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
València, 7 d'abril de 2008.- El director general d'Energia: Antonio Cejalvo Lapeña.